

\_\_\_\_\_napirend

**Előterjesztés**

**az EVAT Egri Vagyonkezelő és Távfűtő Zrt. részére 2019. évben nyújtott működési célú támogatás elszámolásáról**

Eger Megyei Jogú Város Önkormányzata az Önkormányzat 2019. évi költségvetéséről, módosításának és végrehajtásának rendjéről szóló 4/2019. (II.22.) önkormányzati rendelete alapján 45 000 000,- Ft összegű működési célú támogatást nyújtott az EVAT Egri Vagyonkezelő és Távfűtő Zrt. részére parkolóház üzemeltetése céljából.

Az Önkormányzat és az EVAT Zrt. között 2019. május 27. napján létrejött megállapodás 5. pontjában foglaltak szerint a gazdasági társaság köteles legkésőbb 2020. március hó 31. napjáig a támogatás felhasználásáról elszámolást készíteni és azt a támogató részére megküldeni. A támogatás felhasználását alátámasztó dokumentumokat az EVAT Zrt. Eger MJV Polgármesteri Hivatalához határidőben benyújtotta.

Az elszámolást és az annak alapját képező bizonylatokat szabályszerűnek ítélték az Önkormányzat Belső ellenőrei és a Vagyongazdálkodási Iroda munkatársai. Az előterjesztés 1. mellékletét képezi az EVAT Zrt. által benyújtott számlaösszesítő táblázat, a 2. melléklet tartalmazza a támogatás felhasználásáról készített szöveges beszámolót.

**Kérem a Tisztelt Közgyűlést, hogy fogadja el az alábbi határozati javaslatot.**

Eger, 2020. július 15.

Mirkóczki Ádám

polgármester

**Határozati javaslat**

**Eger Megyei Jogú Város Önkormányzata Közgyűlése elfogadja a 4/2019. (II.22.) önkormányzati rendelet alapján** **az EVAT Egri Vagyonkezelő és Távfűtő Zrt. részére 2019. évben nyújtott, 45 000 000,- Ft, azaz Negyvenötmillió forint összegű, működési célú támogatás felhasználásáról készített elszámolást és beszámolót.**

**Felelős:**

**EVAT Zrt. Igazgatósága**

**dr. Fodor András vezérigazgató, EVAT Zrt.**

**Mirkóczki Ádám polgármester**

**dr. Andráskó Dénes Jegyző megbízásából:**

**Juhászné dr. Krecz Erzsébet Gazdasági Irodavezető**

**dr. Bánhidy Péter aljegyző, Jogi és Hatósági Irodavezető**

**Szűcs Tamás Vagyongazdálkodási Irodavezető**

**Határidő: 2020. július 31.**